IFFCO
ఇఫ్కో బీమా నుంచి వాటాల విక్రయం
న్యూఢిల్లీ, జూలై 9: ప్రభుత్వరంగంలోని ఎరువులతయారీ సంస్థ ఇఫ్కో తన బీమా విభాగంలో 21.64 శాతం వాటాలను విక్రయించేందుకు సిద్ధం అయింది. వ్యవసాయాధారిత వ్యాపారాలను వృద్ధిచేసేందుకు వీలుగా భారతీయ రైతులకు మరింత చేరువ అయ్యేందుకు ఇఫ్కో నిరంతరం కృషిచేస్తుందని కంపెనీ ప్రకటించింది. ఇఫ్కోటోక్యో జాయింట్‌ వెంచర్‌గా బీమా నిర్వహిస్తున్న సంగతి తెలిసిందే. ఇందులో భాగంగానే 1.36శాతం వాటాలను టిఎం ఆసియాకు విక్రయిస్తోంది.
భారత ప్రభుత్వం ఎప్‌డిఐ పరిమి తులను బీమారంగంలో 49శాతానికి పెంచడంతో విదేశీ ఇన్వెస్టర్లకు ఇఫ్కోటోక్యో స్వాగతం పలికింది. ఇప్కోటోక్యోలో 23శాతం వాటాను 2530 కోట్లకు కొనుగోలుచేసిన తర్వాత టిఎం ఆసియా తన వాటా ను 26 నుంచి 49శాతంకు పెంచుకోగలిగింది. ఐఆర్‌డి ఎఐ ఇందుకు ఆమోదముద్ర కూడా వేసింది. 2000వ సంవత్సరం నుంచి బీమా రంగంలోకి వచ్చి న ఇఫ్కో బీమా వ్యాపారపరంగా ప్రైవేటు రంగానికి సైతం దారు లు తీసింది. భారతీయ రైతులు, గ్రామీణ ప్రాంతాలకు బీమాను చేరువచేసేలక్ష్యంతో ఇఫ్కోటో కియో జాయింట్‌ వెంచర్‌ను ప్రారంభించింది.
ఇఫ్కో ఎండి డా.యుఎస్‌ అవస్థి మాట్లాడుతూ ఇఫ్కోకు తన పెట్టుబడులను ఉపసంహరించుకునేందుకు ఇదే మంచి తరుణమనిపేర్కొన్నారు. ఈ పెట్టుబడుల ఉపసంహరణ తర్వాత ఇప్కో ఇఫ్కోటోక్యో కార్యకలా పాలను పర్యవేక్షిస్తుందని, ఐఆర్‌డిఎఐ మార్గదర్శకాలకు అనుగుణంగా భారతీయ సంస్థలకే పర్యవేక్షణ బాధ్యతలుంటాయని ఆయన అన్నారు. టిఎం ఆసియా చీఫ్‌ ఎగ్జిక్యూటివ్‌ ఆర్ధర్‌ లీ మాట్లాడుతూ ఇఫ్కోలో అదనపు వాటాలకొనుగోలుతో తమ వ్యాపార వ్యూహం మరింత విస్తరించినట్లయిందన్నారు. ఇఫ్కోటోక్యో ఛైర్మన్‌ కె.శ్రీనివాస్‌గౌడ మాట్లాడుతూ మధ్యతరగతి వర్గాల్లో ఆదాయవనరులు వృద్ధిఅవు తున్నందున టోకియో మెరైన్‌ నైపుణ్యం ఆధారంగా బీమారంగంలో మరింత వృద్ధిని సాధించగలమన్నారు.